text: [{"text_idx": "#000001", "text": "Go\u0301\u00f0ir gamlir kenningar og n\u00f8kur ny\u0301ggj andlit eru i\u0301 toyminum, sum undir lei\u00f0slu av Dan Brimsvi\u0301k fer i\u0301 gongd vi\u00f0 komandi kappingara\u0301r"}, {"text_idx": "#000002", "text": "Ta\u00f0 er nu\u0301 greitt, hvussu venjaratoymi\u00f0 kring besta mansli\u00f0 okkara s\u00e6r u\u0301t i\u0301 2021."}, {"text_idx": "#000004", "text": "Afturat s\u00e6r hevur Dan nu\u0301 sett samla\u00f0a venjaraho\u0301pin, og her eru fleiri kend andlit, umframt at ny\u0301ggjur i\u0301bla\u0301stur eisini er at si\u0301ggja."}, {"text_idx": "#000005", "text": "Hja\u0301lparvenjarar eru John Petersen og Ro\u0301aldur Jakobsen, sum ba\u0301\u00f0ir hava dru\u0301gva forti\u0301\u00f0 her hja\u0301 okkum. John var eisini partur av venjaratoymi okkara i\u0301 2011, me\u00f0an Ro\u0301aldur fyri fyrstu fer\u00f0 fekk seg royndan sum venjara i\u0301 fj\u00f8r."}, {"text_idx": "#000006", "text": "Fysiskur venjari ver\u00f0ur Svein Ro\u0301gvi Nielsen Ljo\u0301sstein, sum einamest man vera v\u00e6l kendur u\u0301r f\u00f8royska kappro\u0301\u00f0rarumhv\u00f8rvinum, umframt at hann var stovnari av Full Power i\u0301 Klaksvi\u0301k. Eisini ver\u00f0ur To\u0301rur Sju\u0301r\u00f0arson kny\u0301ttur at fysisku venjingunum i\u0301 felagnum. To\u0301rur hevur nomi\u00f0 s\u00e6r u\u0301tbu\u0301gving innan fysiska venjing."}, {"text_idx": "#000007", "text": "Seinasti brikkurin i\u0301 puslisp\u00e6linum er Hans J\u00f8rgensen, i\u00f0 tekur vi\u00f0 sum ma\u0301lmansvenjari. Hans vardi ma\u0301li\u00f0 hja\u0301 okkum i\u0301 2019, og eftir at hann ikki to\u0301kst vi\u00f0 fo\u0301tbo\u0301lt i\u0301 a\u0301r, ver\u00f0ur hann nu\u0301 at si\u0301ggja uttan fyri hvi\u0301tu strikurnar hetta kappingara\u0301ri\u00f0."}]